น้ำใส BNK48 พบทูตอิสราเอล ขอโทษปมสวมเสื้อนาซี แถมตกลงจัดเวิร์คช็อปศึกษาร่วมกัน
น้ำใส BNK48 พร้อมผู้จัดการวง เข้าพบทูตอิสราเอล ขอโทษปมสวมเสื้อนาซี พร้อมตกลงที่จะจัดเวิร์คช็อปเพื่อการศึกษาร่วมกันในอนาคต28 ม.ค.2562จากกรณี น้ำใส BNK48พิชญาภา สวมเสื้อยืดที่มีสัญลักษณ์สวัสติกะของพรรคนาซีเยอรมนี ในการซ้อมคอนเสิร์ตใหญ่เมื่อวันที่ 25 ม.ค.ที่ผ่านมา จนเกิดกระแสวิพากษ์วิจารณ์ถึงความไม่เหมาะสม และแสดงให้เห็นถึงการขาดความรู้ทางประวัติศาสตร์ หรือแม้แต่ เฟซบุ๊ก Israel in Thailand ของสถานเอกอัครราขทูตอิสราเอลประจำประเทศไทยออกมาแสดงความรู้สึกตกใจและกังวลใจเป็นอย่างยิ่งต่อกรณีดังกล่าว ขณะที่วานนี้ (26 ม.ค.62)น้ำใส เปิดใจทั้งน้ำตา แสดงความเสียใจพร้อมขออภัยในความผิดพลาดดังกล่าวแล้วนั้นล่าสุดวานนี้ (27 ม.ค.62) เฟซบุ๊คแฟนเพจสถานเอกอัครราชทูตอิสราเอล ประจำประเทศไทย โพสต์รูปภาพพร้อมข้อความ ระบุว่าผู้จัดการวง BNK48 และ พิชญาภา นาถา (น้ำใส) เข้าพบเอกอัครราชทูตอิสราเอล ฯพณฯ ดร.เมเอียร์ ชโลโม เพื่อกล่าวขอโทษด้วยตนเอง ทั้งสองได้เดินทางไปพบท่านทูต ณ ทำเนียบเอกอัครราชทูต โดยได้พูดคุยเกี่ยวกับความสำคัญของประวัติศาสตร์ทั่วไป โดยเฉพาะการตระหนักถึงความสำคัญของเหตุการณ์ฆ่าล้างเผ่าพันธุ์ชาวยิวหรือโฮโลคอสต์ และการต่อต้านชาวยิวเฟซบุ๊คแฟนเพจสถานเอกอัครราชทูตอิสราเอลฯ รายงานด้วยว่า จากคำขอของท่านทูต สมาชิกของวง BNK48 ได้ตกลงที่จะจัดกิจกรรมทางการศึกษาร่วมกับสถานเอกอัครราชทูตอิสราเอลในอนาคต โดยผู้จัดการวง ได้เสนอให้สมาชิก BNK48 จัดเวิร์คช็อปเพื่อการศึกษาเกี่ยวกับโฮโลคอสต์ เพื่อเป็นการยืนยันปณิธานของวงที่เกี่ยวข้องกับประเด็นที่สำคัญนี้และท่านทูตได้กล่าวทิ้งท้ายไว้ว่า ผมเข้าใจว่าการกระทำครั้งนี้เกิดจากความไม่รู้ประวัติศาสตร์และขาดความตระหนัก ผมรู้สึกยินดีที่พวกเขามาขอโทษ และตกลงที่จะจัดเวิร์คช็อปเพื่อการศึกษาร่วมกันในอนาคต
น้ำใส BNK48 พร้อมผู้จัดการวง เข้าพบทูตอิสราเอล ขอโทษปมสวมเสื้อนาซี พร้อมตกลงที่จะจัดเวิร์คช็อปเพื่อการศึกษาร่วมกันในอนาคต28 ม.ค.2562จากกรณี น้ำใส BNK48 พิชญาภา
อิสราเอล,ยิว,น้ำใส BNK48,นาซี,สวัสติกะ